Publication: Magyar Közlöny
Issue: MK-2001-110 (Year: 2001, Number: 110)
Era: 1990-2004
Section: a 35/2001. (X. 10.) PM rendelethez
Paragraph Index: 1561

2. A munkaterület rövid, jellemző leírása Az ellenőrzési és felügyeleti szervezetekről, illetve működésükről szóló jogszabályok és más jogszabályok végrehajtásának ellenőrzéséhez szükséges legmagasabb ellenőrzési szakmai képzettség, amely biztosítja, hogy a pénzügyiszámviteli szakellenőr bármely ellenőrzési szakterületen végezze munkáját. A pénzügyi-számviteli szakellenőr alkalmas — az államháztartás, — a pénzügyi szervezet, — az adózás, — a vám, — a vállalkozás, közhasznú szervezetek, — az információrendszer — ellenőrzési szakterületen — szakosodásának megfelelően — önálló munkavégzésre, — szakosított szakterületén ellenőrzési egység irányítására, — ellenőrzési munkafolyamatok tervezésére, ellenőrzési programok készítésére, a jelentések és jegyzőkönyvek írásba foglalására, javaslatok kidolgozására, — korszerű ellenőrzési módszerek segítségével ellenőrzésre. A pénzügyi-számviteli szakellenőr felelős — az általa aláírt szakmai megállapítások és következtetések pontosságáért és a javaslatok szakszerűségéért. A pénzügyi-számviteli szakellenőri szakképesítés az alábbi területeken hasznosítható: — államháztartási területen (főleg költségvetési szerveknél) szakellenőri, ellenőri munkakörök, — közhasznú szervezeteknél; adóellenőrzésnél, illetékellenőrzésnél szakellenőri, ellenőri munkakörök, — vámellenőrzésnél szakellenőri, ellenőri munkakörök, — pénzügyi szervezeteknél (többek között bankoknál, biztosítóknál, értékpapír-forgalmazóknál, házipénztáraknál) szakellenőri, ellenőri munkakörök, — vállalkozásoknál (gazdasági szervezeteknél) szakellenőri, ellenőri munkakörök, — az informatikai rendszer kockázatainak feltárására, informatikai szakellenőri munkakörök ellátására.

Source: https://magyarkozlony.hu/hivatalos-lapok/a10524c3795aad5ff94a7c153b24ce658eda5f57/dokumentumok/463c80c96c696a7408518b237e742652cacc4b56/letoltes